‘हाम्रा कुरा एन्फाले सुन्दैन’
के एन्फा गैंडाजस्तै हो त ? कुनै समय आफ्नै नेतृत्वमा रहेको अखिल नेपाल फुटबल संघ (एन्फा) का अध्यक्ष कर्माछिरिङ शेर्पाले यस्तै आरोप लगाएका छन् । उनको गुनासो थियो, एन्फा नेतृत्व गैंडाको छालाभन्दा कडा छ, किनभने सहिद स्मारक लिग ‘ए’ डिभिजन खेलिरहेका क्लबको ठीक र जायज माग पनि बेवास्ता गरिरहेको छ । अझ शेर्पाको विश्लेषणमा त अहिलेको एन्फा आर्थिक रूपमा पूर्णतः असफलतातर्फ अग्रसर बनिरहेको छ ।
काठमाडौँ — के एन्फा गैंडाजस्तै हो त ? कुनै समय आफ्नै नेतृत्वमा रहेको अखिल नेपाल फुटबल संघ (एन्फा) का अध्यक्ष कर्माछिरिङ शेर्पाले यस्तै आरोप लगाएका छन् । उनको गुनासो थियो, एन्फा नेतृत्व गैंडाको छालाभन्दा कडा छ, किनभने सहिद स्मारक लिग ‘ए’ डिभिजन खेलिरहेका क्लबको ठीक र जायज माग पनि बेवास्ता गरिरहेको छ । अझ शेर्पाको विश्लेषणमा त अहिलेको एन्फा आर्थिक रूपमा पूर्णतः असफलतातर्फ अग्रसर बनिरहेको छ ।नेपाली माथिल्लो डिभिजन खेलिरहेका १४ मध्ये १० क्लबले शुक्रबार पत्रकार सम्मेलन गर्दै एन्फाले आफ्ना समस्यालाई बेवास्ता गरेको आरोप लगाएका छन् । पूर्वअध्यक्ष शेर्पा हिमालयन शेर्पाका अध्यक्ष पनि हुन् । उनले अझ अहिलेको एन्फा नेतृत्वका लागि फुटबल प्राथमिकतामै नपरेको समेत दाबी गरे । क्लबको मुख्य गुनासो भने प्रतियोगिता खेलवापत आफूहरूले पाउनुपर्ने तयारी रकम समेत नपाएको थियो । क्लबले तीन चरणमा पाउनुपर्ने रकममध्ये प्रतियोगिता सकिँदै लाग्दा एकै किस्तामात्र पाएको छ ।संकटाका अध्यक्ष रहेका एन्फाका पूर्वमहासचिव इन्द्रमान तुलाधरले भने, ‘एन्फाले सहभागी क्लबलाई लिग सुरु हुनु अगाडि १५ लाख, १३ औं चरण सकिँदा १० लाख र लिग सकिएपछि साढे ७ लाख रुपैयाँ दिनुपर्ने हो । हामीले तीन किस्तामा पाउनुपर्ने ३२ लाख ५० हजार रुपैयाँमध्ये एकै किस्ता मात्र पाएका छौं । त्यसपछि केही भएको छैन ।’ उनले अझ दाबी थियो, एन्फाले लिगको खेलतालिकामा हेलचेक्र्याँइ मात्र गरेको छैन, खेल समय पनि मिलाउन सकेको छैन ।‘हामीले पटक–पटक ज्ञापनपत्र बुझाएका छौं, तर एन्फाले हामीलाई वेवास्ता गरिरहेको छ,’ तुलाधरले थपे, ‘बजारमा क्लबले फिफा र एएफसीबाट आउने पैसा मागेको हल्ला छ, तर हामीले लिगवापत पाउने रकममात्र मागेका हौं । हामीले प्रायोजन, गेट टिकट कलेक्सन, टीभी प्रायोजनवापत आउने रकम मागेका हौं, किनभने यो हामीले खेलेर आउने रकम हो । हामीले म्याच–मनी पनि पाएका छैनौं । खेलाडीले प्लेयर अफ द म्याचको पैसा पनि पाएका छैनन् ।’पत्रकार सम्मेलनमा उपस्थित पदाधिकारी दुईपल्टको डिफेन्डिङ च्याम्पियन मछिन्द्रसँगै चर्च ब्वाइज, खुमलटार, मनाङ मर्स्याङ्दी, संकटा, हिमालन शेर्पा, एनआरटी, फ्रेन्ड्स, सातदोबाटो र थ्रीस्टार रहेका छन् । जावलाखेलसँगै तीन विभागीय टिमका प्रतिनिधि भने पत्रकार सम्मेलनमा आएनन् । पूर्वमहासचिव तुलाधरले नेपालले एएफसी यू–२३ छनोटमा नखेल्नु पछाडि एन्फाले टिमको नाम नै दर्ता गराउन बिर्सेको हुनसक्ने आरोप समेत लगाए ।पूर्वअध्यक्ष शेर्पाले एन्फा फिफा र एएफसीको सहयोगले मात्र चल्न नसक्ने बताए । उनको भनाइ थियो, ‘फिफा र एएफसीबाट आउने बजेट सीमितमात्र हुन्छ । थप बजेटका लागि एन्फाले मिहिनेत गर्नुपर्छ । एन्फाको उचित योजना र सही तरिका नहुँदा व्यवस्थापनमा नेपाली फुटबल ओरालो लागेको छ ।’ पत्रकार सम्मेलनमा उपस्थित क्लबले एन्फाले दिनुपर्ने सबै रकम प्राप्त नभए पनि प्रतियोगिता नै बहिष्कार भने नगर्ने जनाएका छन् ।